**๑.ชื่อโครงการ “โครงการอบรมให้ความรู้การป้องกันผลประโยชน์ทับซ้อน ปีงบประมาณ ๒๕๖๔**

**๒. หลักการและเหตุผล**

จากนโยบายของรัฐบาลได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติและรัฐบาลได้แถลงนโยบาย ๑๑ ด้าน อันรวมถึงประเด็นเรื่องการส่งเสริมการบริหารราชการแผ่นดิน มีธรรมาภิบาล และการป้องกันและปราบปรามการทุจริตและประพฤติมิชอบในภาครัฐโดยจัดระบบอัตรากำลังและปรับปรุงค่าตอบแทน บุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดีเพื่อสร้างความเชื่อมั่นวางใจในระบบ ราชการเสริมสร้างระบบคุณธรรมและปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและ การมีผลประโยชน์ทับซ้อนในภาครัฐทุกระดับ เพื่อสนองตอบนโยบายรัฐบาลข้างต้นหน่วยงานต่างๆ เช่นสำนักงานก.พ. จึงได้เผยแพร่องค์ความรู้ที่เกี่ยวข้องกับ การป้องกันและปราบปรามการทุจริตโดยเฉพาะเรื่องผลประโยชน์ทับซ้อน COI ( Conflict of Interest ) สำนักงานคณะกรรมการป้องกันและปราบปรามการทุจริตแห่งชาติ (สำนักงานป.ป.ช.) ได้จัดทำยุทธศาสตร์ชาติว่าด้วยการป้องกัน และปราบปรามการทุจริตระยะที่๓ (พ.ศ. ๒๕๖๐-๒๕๖๔) และพัฒนาเครื่องมือการประเมินคุณธรรมและความโปร่งใส การดำเนินงานของหน่วยงานภาครัฐ (Integrity and Transparency Assessment : ITA) ครอบคลุมประเด็นการ ประเมินใน ๕ ด้าน อันรวมถึงการต่อต้านการทุจริตในองค์กรซึ่งสนับสนุนให้หน่วยงานในภาครัฐมีการดำเนินการเรื่อง เกี่ยวกับผลประโยชน์ทับซ้อนผ่านกิจกรรมต่างๆเช่นการจัดประชุมหรือสัมมนาภายในองค์กรเพื่อให้ความรู้เรื่องการ ป้องกันผลประโยชน์ทับซ้อนแก่เจ้าหน้าที่การจัดทำคู่มือหรือแนวปฏิบัติงานเพื่อป้องกันผลประโยชน์ทับซ้อนการให้ความรู้ ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่เป็นต้น ดังนั้นเพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้นและ นำเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐสู่การปฏิบัติเพื่อเป็นกลไกสำคัญที่ จะป้องกันการทุจริตโดยเฉพาะการกระทำ ที่เอื้อต่อการมีผลประโยชน์ทับซ้อนของเจ้าหน้าที่ในภาครัฐให้ดำเนินไปอย่าง ต่อเนื่อง

สำนักงานสาธารณสุขอำเภอนาตาล เห็นถึงความสำคัญของการจัดกิจกรรมฝึกอบรมให้ความรู้เพื่อปลุกจิตสำนึกและสร้างค่านิยมต่อต้านการทุจริตเรื่อง“การป้องกันผลประโยชน์ทับซ้อน” เพื่อสนับสนุนให้เกิดการป้องกันพฤติกรรมการกระทำผิดและเอื้อต่อการมีผลประโยชน์ทับซ้อน ซึ่งถือเป็นการทุจริตประเภทหนึ่ง เนื่องจากเป็นการแสวงหาผลประโยชน์ส่วนบุคคลเข้ามาเกี่ยวข้อง ส่งผลให้มีการใช้อำนาจไปแทรกแซงการใช้ดุลพินิจใน กระบวนการตัดสินใจและทำให้ละทิ้งคุณธรรมในการปฏิบัติหน้าที่ขาดความเป็นอิสระความเป็นกลางและความเป็นธรรม ส่งผลกระทบต่อประโยชน์สาธารณะ (Public Interest) ทั้งทางด้านการเงินคุณภาพในการให้บริการความเป็นธรรมใน สังคมตลอดจนคุณค่าที่ดีงามรวมทั้งโอกาสในอนาคตของประชาชนส่วนรวมผู้รับบริการ

**๓. วัตถุประสงค์**

๓.๑ เพื่อสร้างความรู้ความเข้าใจให้กลุ่มเป้าหมายมีความรู้เกี่ยวกับผลประโยชน์ทับซ้อนและตระหนักว่าปัญหา ผลประโยชน์ทับซ้อนถือเป็นปัญหาคอร์รัปชั่นรูปแบบหนึ่งเนื่องจากเป็นการใช้อำนาจทางการเมืองเพื่อให้ได้มาซึ่ง ผลประโยชน์ส่วนตนและเป็นการแสวงหาผลประโยชน์ส่วนตนที่ผิดจริยธรรม

๓.๒ เพื่อปลุกจิตสำนึกและสร้างค่านิยมเรื่องวัฒนธรรมสุจริตต่อต้านการทุจริตแก่ข้าราชการและเจ้าหน้าที่ของรัฐและ ปฏิบัติการเชิงรุกด้านการป้องกันการทุจริตเกิดจิตสำนึกที่จะลดค่านิยมที่ผิดๆให้น้อยลงหรือให้หมดไปจากภาครัฐ

๓.๓ เพื่อสร้างความเชื่อมั่นให้ประชาชนเกิดการยอมรับและเชื่อมั่นในการป้องและปราบปรามการทุจริตในภาครัฐ

**๔. เป้าหมายดำเนินการ**

ข้าราชการ และบุคลากรในสังกัดสำนักงานสาธารณสุขอำเภอนาตาล จำนวน ๕๐ คน

**๕. ตัวชี้วัดความสำเร็จโครงการ**

ร้อยละของผู้เข้ารับการอบรมมีความรู้เรื่องการป้องกันและปราบปรามการทุจริต การป้องกันผลประโยชน์ทับซ้อน

**๖. วิธีดำเนินการ**

1. จัดทำโครงการ

2. เสนอโครงการเพื่อขออนุมัติ

3. การอบรม การบรรยายให้ความรู้เรื่องเกี่ยวกับเรื่องผลประโยชน์ทับซ้อนโดยเนื้อหาในการอบรมที่สำคัญประกอบด้วย ความรู้พื้นฐานเกี่ยวกับผลประโยชน์ทับซ้อนแนวทางการป้องกันและแก้ไขปัญหาผลประโยชน์ทับซ้อนและกรณีศึกษา ครอบคลุมเรื่องการนากรณีตัวอย่างจากการสถานการณ์จริงมาเป็นประเด็นประกอบการหารือถอดบทเรียนและพัฒนา องค์ความรู้ร่วมกัน

**๗. สถานที่ดำเนินการ**

สำนักงานสาธารณสุขอำเภอนาตาล อำเภอนาตาล จังหวัดอุบลราชธานี

**๘. ระยะเวลาดำเนินการ**

เดือน ธันวาคม 2563

**๙. งบประมาณ**

ไม่ใช้งบประมาณ

**๑๐. ผลที่คาดว่าจะได้รับ**

๑๐.๑ ข้าราชการและบุคลากรที่เข้าร่วมการอบรมมีความรู้ความเข้าใจเกี่ยวกับผลประโยชน์ทับซ้อนและตระหนักถึง ภัยจากการกระทำดังกล่าว

๑๐.๒ ข้าราชการและและลูกจ้าง ที่เข้าร่วมการอบรมร่วมเป็นเครือข่ายภาครัฐต่อต้านการทุจริตในการป้องกันและปราบปรามการทุจริตในภาครัฐ

๑๐.3 ประชาชนเกิดความเชื่อมั่นต่อการปฏิบัติงานของหน่วยงานภาครัฐเพิ่มมากขึ้น

**๑๑. ผู้รับผิดชอบโครงการ**

นางยุพา กุลบุตร นักวิชาการสาธารณสุขชำนาญการ

นายปรีชา วิชัย ผู้ช่วยสาธารณสุขอำเภอนาตาล

รายนามดำเนินการ

ลงชื่อ  ผู้เสนอโครงการ

( นางยุพา กุลบุตร )

นักวิชาการสาธารณสุขชำนาญการ

ลงชื่อ  ผู้เห็นชอบโครงการ

( นายปรีชา วิชัย )

ผู้ช่วยสาธารณสุขอำเภอนาตาล

****

ลงชื่อ ผู้อนุมัติโครงการ

( นายชนะ หอมจันทร์ )

สาธารณสุขอำเภอนาตาล

**โครงการอบรมให้ความรู้การป้องกันผลประโยชน์ทับซ้อน ปีงบประมาณ ๒๕๖๔**

วันที่ ๒๕ ธันวาคม พ.ศ. ๒๕๖๓

ณ ห้องประชุมสำนักงานสาธารณสุขอำเภอนาตาล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**เวลา กิจกรรม**

08.๓๐ – 09.๐๐ น. ลงทะเบียนเข้ารับการอบรม

09.๐๐ – ๑0.๓๐ น. พิธีเปิดการอบรม“นโยบายการป้องกันทุจริต”

โดย นายชนะ หอมจันทร์สาธารณสุขอำเภอนาตาล ๑0.๓๐ – ๑2.0๐ น. บรรยายให้ความรู้ หัวข้อ “กฎหมายการป้องกัน

และปราบปรามการทุจริตและสร้างจิตสำนึกปลูกฝัง

ความสุจริต” โดยวิทยากร นายสันติ ฝักทอง

12.00 – 13.00 น. พักรับประทานอาหารกลางวัน

๑3.0๐ - ๑๕.00 น. บรรยายให้ความรู้ หัวข้อ “การพัฒนาส่งเสริมการ

ปฏิบัติงานเพื่อป้องกัน ผลประโยชน์ทับซ้อนของ

โดยวิทยากร นายจำรัส พรหมบุญ

๑๕.๓๐ - ๑๖.๐๐ น. บรรยายให้ความรู้ หัวข้อ “การประเมินคุณธรรม

จริยธรรมและความโปร่งใสหน่วยงานภาครัฐ

ประจำปี ๒๕๖๔ ” โดย นายจำรัส พรหมบุญ

๑๖.๐๐-๑๖.๓๐ น. ตอบข้อซักถาม/ปิดการอบรม